KENSINGTON TEMPLE Rajat: Älä elä epätietoisuudessa
COLIN DYE: PUNAINEN VIIVA Hämmennyksen taaksejättäminen
Ef. 4:17―20 on kohta, johon tämäniltainen opetus perustuu.
Kuten takanani lukee, -
saarnan otsikko on "Hämmennyksen taaksejättäminen".
Sen kaiken taaksejättäminen -
ja Jumalan ilmestyksen selvyydessä vaeltaminen.
Tahdon, että muistatte tämän lauseen. Luen sen ääneen.
Toistakaa se perässäni. Luen sen ensin ja toistetaan sitten yhdessä.
"Jotta voit elää oikein, sinun täytyy uskoa oikein."
Sanotaan yhdessä.
"Jotta voit elää oikein, sinun täytyy uskoa oikein."
Eli minun täytyy uskoa oikein.
Se, mitä uskomme, vaikuttaa siihen, mitä teemme.
Vaikka emme välttämättä tiedosta, mitkä ovat motiivimme.
Kun katsomme, mitä sisällämme on meneillään, huomaamme, -
että me seuraamme elämässämme sitä, mihin todella uskomme.
Luetaan Ef. 4:17―20 (NLT): -
"Herran auktoriteetilla sanon tämän: -
'Älkää enää eläkö niin kuin pakanat [ne, jotka eivät vielä tunne Jeesusta, -
uskosta osattomat, valtakunnan ulkopuoliset].
"Älkää enää eläkö niin kuin pakanat, -
sillä he ovat toivottoman hämmennyksissään."
Pidän tästä NLT-käännöksestä. Se ei kaunistele mitään.
"He ovat toivottoman hämmennyksissään.
Heidän mielensä on täynnä pimeyttä.
He vaeltavat kaukana elämästä, jonka Jumala antaa, -
koska he ovat sulkeneet mielensä -
ja paaduttaneet sydämensä Häntä kohtaan.
He eivät tunne lainkaan häpeää.
He elävät himokkaille nautinnoille -
ja innokkaasti harjoittavat kaikenlaista epäpuhtautta."
Lopulta tulee hyviä uutisia.
"Mutta se ei ole sitä, mitä te olette oppineet Kristuksesta."
Voiko joku sanoa "aamen"?
Viime viikolla näimme, että Jumala vetää punaisen viivan: -
"Älkää eläkö niin kuin ennen elitte. Niin kuin uskosta osattomat elävät.
Heillä ei ole mitään tarjottavaa. Se elämä ei tarjoa mitään muuta -
kuin kurjuutta, epäonnistumisia -
ja loppupeleissä ikuisuusvarmuuden menetyksen.
Se menee vessanpöntöstä alas, jos jatkatte sitä tietä." Vakavaa puhetta.
Tänään tahdon osoittaa, -
mikä todella on pakanojen tai uskosta osattomien motiivi.
Se on heidän väärä uskonsa.
Se, mitä he uskovat, motivoi heitä.
Meitä uskovia motivoi se, mitä me uskomme Kristuksesta.
Siksi pitää varmistaa, että ajattelumme on ehdottoman oikein ja kunnossa, -
koska ajatuksilla on seuraukset.
Jotta voi elää oikein, täytyy uskoa oikein.
Täytyy olla perustunut Jeesuksen evankeliumin totuuteen.
Vien teidät ajassa 800 vuotta taaksepäin mielikuvituksessanne -
Englannin historian aikakauteen, -
jolloin kansakunta oli sisällissodan partaalla.
Päivä on 15.6.1215, -
800 vuotta sitten.
Kuningas Juhana kokoontuu -
Englannin paronien ja johtajien kanssa.
Kuningas painaa sinettinsä asiakirjaan.
Asiakirjaan, joka oli periaatteessa rauhansopimus.
Siitä asiakirjasta on tullut perustus -
vapaudelle, demokraattiselle vapaudelle, -
ihmisoikeuksille, käytännössä kaikille länsimaalaisille hallinnoille -
ja myös länsimaiden ulkopuolisille hallinnoille, -
jotka perustavat maansa samoille vapauden ja tasa-arvon periaatteille.
Ei ollut mitenkään mahdollista, -
että tuon sopimuksen allekirjoittajat olisivat voineet kuvitella -
villeimmissäkään unissaan, että päivälleen 800 vuoden päästä -
Magna Cartan neljä jäljellä olevaa alkuperäiskappaletta -
tuotaisiin säilytyspaikoistaan.
Kahta pidetään Britannian kansalliskirjastossa, -
yhtä Salisburyn katedraalissa, yhtä Lincolnin katedraalissa.
Ne kootaan yhteen, ja pidetään kansallisia ja kansainvälisiä juhlia -
sen kunniaksi, mitä tuo asiakirja symboloi.
Heillä ei ollut aavistustakaan.
On eräs asia, jota ei tiedetä.
Sopimusta pidetään hyvänä kansalais- ja ihmisoikeuksien perustana.
Ihmiset eivät tiedä, miten suuresti Jeesus vaikutti asiakirjan syntyyn.
Se puoli Magna Cartasta on häivytetty historiastamme.
Magna Cartan juhlallisuuksissa oli tuskin mainintaakaan, -
että kyse oli kristillisistä vakaumuksista.
Asiakirjan tekstin laati silloinen Canterburyn arkkipiispa.
Munkit tekivät siitä jäljennöksiä. Niitä säilytettiin ja varjeltiin tarkasti -
kautta vuosisatojen kristillisissä kirkoissa.
Sen takana ei ollut vain se käytännön tapa, -
jolla munkit, piispat, papit ja pastorit olivat siinä mukana, -
vaan ne aatteet, jotka perustettiin silloin.
Mahtaako täällä olla juristeja tai lakiopiskelijoita?
Tiedämme, että Englannin laki perustuu tiettyihin tuon ajan asioihin.
Sitä voi kutsua jumalalliseksi oikeudeksi.
Uskottiin, että tiettyjen lakien takana oli jumalallinen syy.
Koska ne olivat niin oikeudenmukaisia ja yleismaailmallisia, -
ne voi hyväksyä päivänselvinä. Niiden perustana oli kristillinen evankeliumi.
Vapisen Britannian puolesta. Vapisen Euroopan puolesta.
Luullaan, että voimme ylläpitää samoja vapausstandardeja, -
vaikka ne mahdollistaneet perustukset poistetaan.
Ennen kuin puhumme siitä, mitä Britanniassa ja Euroopassa tapahtuu,-
tahdon teidän tutkivan ajatteluanne.
En tarkoita ainoastaan älyllistä ajattelua, vaan sydämen vakaumuksia
Mitä vaalit sydämessäsi. Totuuksia, asioita, joita sisäisesti tuet.
Ajattelusi nimittäin määrittää käytöksesi.
Siitä ei ole epäilystäkään. Ajattelusi määrittää käytöksesi.
Täytyy saada ajattelu oikealle tolalle, jotta voi oppia elämään oikein.
Se, mitä uskot, määrittää, mitä teet. Kyse ei ole vain siitä, mitä tekee.
Se on ongelma, kun sanotaan: "Tässä on punainen viiva. Älä ylitä sitä."
Ihmiset ajattelevat sitä vain käyttäytymisen kannalta.
"Teen väärin. Se pitää lopettaa ja alkaa tehdä oikein."
Siihen ei pysty ilman Jumalan voimaa ja Pyhän Hengen ilmestystä, -
ilman evankeliumin totuuden vastaanottamista sydämeen.
Sillä ihmisen sydän on todella petollinen.
Jeremia profetoi siitä. Totuudellisia sanoja. Jer. 17:9 (NLT): -
"Ihmissydän on kaikista asioista petollisin -
ja epätoivoisen paha. Kuka oikeasti tietää, miten paha se on?"
Vau! Vahvaa puhetta.
Jeesus sanoo samalla tavalla: "Siihen saakka kunnes teidät on pesty -
ja puhdistettu ja olette saaneet uuden elämän Jumalalta, -
sydämenne, se vanha synnintäyteinen sydän, on kuin saastunut allas, -
ja kaikki, mikä siitä virtaa ulos, on saastunutta."
Älkää huolestuko: tulee hyviä uutisia, mutta meidän pitää tietää faktat siitä,
mitä sydämessämme on meneillään ilman Kristusta.
Jeesus sanoo Matt. 15:19:ssä (NLT): -
"Sillä sydämestä tulevat pahat ajatukset, -
murha, aviorikos, kaikki seksuaalinen moraalittomuus, -
varkaus, valehtelu, solvaukset." Ne tulevat sydämestämme.
Nämä pahat teot tulevat siitä, mikä on varastoitu sydämeemme.
Sillä on siis todella väliä, mitä sisällämme on meneillään.
Tutki, mihin uskot. Tutki, mitä ajattelet. Ei vain älyllisesti.
Uskomme hyvin vahvasti tässä seurakunnassa, -
että kun ihmisestä tulee kristitty, hän löytää aivonsa. Hän ei heitä niitä pois.
Ettei Kristuksen seuraaminen ole aivotonta puuhaa.
Kun alkaa ajatella, kuka Jeesus on ja mitä ihania asioita Hän on antanut, -
täytyy venyttää mieltään ja mielikuvitustaan.
Se ulottuu ihmisymmärryksen äärirajoille -
ja vielä senkin yli. Sanomme: "Jumala, kiitos ilmestyksestäsi."
Mutta en tarkoita ainoastaan älyllistä ymmärrystä.
Puhun sanan "mieli" raamatullisesta merkityksestä.
Se tarkoittaa kaikkea sisälläsi. Ja sellainen kiero ajattelu -
johtaa aina kieroon elämään.
Siksi Paavali sanoo: "Älkää enää tehkö sitä, mitä pakanat tekevät: -
He ovat toivottoman hämmentyneitä. Heidän mielensä on täynnä pimeyttä."
He ovat toivottoman hämmentyneitä. NKJ-käännöksessä sanotaan: -
"Heidän ajattelunsa on turhaa."
Turhaa ajattelua. Toisin sanoen sinulla voi olla tuhat ideaa, -
mutta ne eivät vie sinua mihinkään. Ne voivat vaikuttaa hyviltä.
Niiden päälle voi rakentaa melko menestyvän elämän.
Voi sanoa: "Minulla on hyviä keinoja johtaa maata."
Voit kirjoittaa hyödyllisiä ehdotuksia pääministerille.
Kuka tietää, osa ideoistasi voidaan ottaa käyttöön.
Kaikki muutkin yrittävät. Miksemme mekin heitä muutaman idean?
Totuus on, kun sitä katsoo, se ei kanna kestävää hedelmää.
Hyvää on ainoastaan se, mitä Jumala antaa sydämeemme.
Miksi he ovat niin saastuneita? Koska he ovat tulleet petkutetuiksi -
ja he ovat uskoneet valheen. Erään tietyn valheen.
Roomalaiskirjeessä Paavali sanoo, että kun katsotte luomakuntaa, -
näette kauniita asioita. Jopa rikki- näisessä ja kärsivässä maailmassa.
Se on silti upea paikka.
Se todistaa Jumalasta, joka teki kaiken, mukaan lukien sinut.
Tiesitpä sitä tai et, sinut on pelottavan ihmeellisesti tehty.
Sano vierustoverillesi: "Pelotat minua."
"Olet niin ihmeellinen. Kannat Jumalan kuvaa."
Siksi lait, kuten avustettu itsemurha, ja niihin liittyvät myötätuntoasiat -
merkitsevät Jumalan kuvaksi tehdyn ihmiselämän pyhyyden romuttamista.
Sinut on tehty heijastamaan Hänen kunniaansa -
ja olemaan suhteessa Hänen kanssaan, -
mutta sen pitää perustua totuuteen. Mikä on valhe? Valhe on se, -
että torjuu Jumalan ja sanoo: "En tarvitse Häntä. Etsin oman tieni."
Valhe on tämä. Alkaa palvoa ja palvella luotua Luojan sijaan.
Alkaa juosta siunausten perässä siunaajan sijaan.
Tällaisessa lähestymistavassa on kaksi päävaihetta.
Sillä on uskonnolliset kasvot ja maalliset kasvot.
Uskonnollinen puoli sanoo: "Vau! Tämäpä hyvä. Meillä on temppeli."
Jeremian päivinä 500-luvun eKr. Juudassa -
Jerusalem oli lähellä kuoliniskua.
Jeremia oli yksinäinen ääni: "On liian myöhäistä.
Teillä oli mahdollisuus tehdä parannus, mutta ette tarttuneet siihen.
Jumala kielsi edes rukoilemasta puolestanne. Kaikki on ohi.
Kaupunki tuhotaan!" Ihmiset sanoivat: "Ehei!
Ei Jumala tuhoa kaupunkia. Tuhoaisiko Hän pyhän temppelinsä?"
Jer. 7:ssä Jeremia seisoo temppelin ulkopuolella.
Ei Kensingtonin temppelin. Sen oikean temppelin.
Jeremia kuuli ihmisten sanovan: "Temppeli... temppeli... temppeli..."
Hän sanoi: "Te vain jauhatte: temppeli... temppeli... temppeli...
Ettekö tiedä, että Jumala vähät välittää jostain rakennuksesta?
Kyse ei ole temppelistä vaan sydämestänne. "Haluan sydämenne."
Ette elä oikein. Teillä on ilmestykseni. Olette kääntäneet selkänne minulle.
Peli on ohi osaltanne."
Mutta Jeesus sanoo: "Haluan sydämenne."
Se on uskonnollinen puoli. On olemassa myös maallinen puoli.
"Maallisella" tarkoitan ilman Jumalaa elettyä elämää.
On monia tapoja tehdä se. Yksi suosittu tapa on uusateismi.
He kääntävät kasvonsa pois elävästä tosi Jumalasta -
ja ottavat lähtöoletukseksi jotain, mitä he eivät voi osoittaa todeksi: -
"Jumalaa ei ole olemassa. Joten." Joten mitä?
Jos Jumalaa ei ole olemassa, mitä se tarkoittaa? Se on ajatus, eikö olekin?
Se on ideologia. Uskoa, ettei ole Jumalaa. Mutta sillä on seurauksia.
Ellei Jumalaa ole, ei ole muuta kuin se, mitä voimme nähdä ja koskettaa.
Ei ole muuta kuin materia ja energia. On vain luonnonvoimat.
Richard Dawkins, uusateismin ylipappi, sanoo: -
"Jos sitoudut tähän, ymmärrä, -
että olet sokean, armottoman välinpitämättömyyden käsissä.
Ei rakkautta, myötätuntoa, tarkoitusta, ei elämää kuoleman jälkeen."
Stephen Hawking ja Leonard Mlodinow -
kirjoittivat Suuri suunnitelma -kirjan. Eikö olekin kiintoisaa?
Kun kristityt haluavat puhua maailman suunnittelusta, -
meille sanotaan: "Ette voi käyttää sitä sanaa julkisuudessa." BBC ei salli sitä.
Kun ateisti haluaa puhua suunnittelusta: "Upeaa. Televisioon!"
Nämä kaksi suurta suunnittelijaa sanovat taivaasta näin: -
"Taivas, heh heh. Taivas on satu niitä varten, jotka pelkäävät pimeää."
Ihanko totta?
Kiitos Jumalalle ihmisistä, kuten professori John Lennoxista.
Hän on matematiikan professori Oxfordin yliopistossa.
Sukupolvemme suurimpia ajattelijoita.
Hän on oppinut. Hän on tieteenfilosofian asiantuntija.
Hän on Britannian johtavia kristittyjä apologeettoja.
Häneltä kysyttiin: "Miehet väittävät, että taivas on satu niitä varten, -
jotka pelkäävät pimeää. Miten vastaatte, professori Lennox?"
Hän sanoi: "Ateismi on harha, satu niitä varten, jotka pelkäävät valoa."
Se on mielenkiintoista. Toukokuussa 2011 Google...
Oletteko kuulleet Googlesta? Kiitos Jumalalle hyvästä, mitä Google tekee.
Aion googlata tämän jälkeenkin. Google järjestää Zeitgeist-tapaamisia.
"Zeitgeist" tarkoittaa ajan henkeä.
Google kokoaa ihmisiä keskustele- maan tämänhetkisistä filosofioista.
Aikamme hallitsevista ajatuksista. Tietysti haettiin Stephen Hawking.
Kunnioitan häntä muuten paljon. Hän on hieno ja älykäs tiedemies.
Älkää kysykö häneltä Jumalasta. Se on minun neuvoni.
Hawkingilta kysyttiin: "Jos olette oikeassa, miksi olemme täällä?"
Hän vastasi: "Jos tahdot, voit kutsua tieteen lakeja jumalaksi, -
mutta et saa heiltä vastauksia."
Sitten häneltä kysyttiin: "Miten meidän tulisi elää?"
Kuuntele, mitä hän vastasi. Minusta on mielenkiintoista, -
että ateisti haluaa päästä Jumalasta eroon mutta silti puhua arvoista.
Saatat sanoa: "Loukkaat ateisteja." Totta kai heillä on arvoja, -
mutta mihin heidän arvonsa perustuvat? Sitä minä tarkoitan.
Hän vastasi kysymykseen "Miten tulisi elää?"
"Meidän tulisi etsiä tekojemme suurinta arvoa."
Kuulostaa hienolta. Mutta kuka määrittää tekojemme arvot?
"Minä. Teen itse oman onneni. Luon omat arvoni.
Kaikki on subjektiivista. Sinulla on omasi, minulla omani.
Muuta ei ole. Minä olen itse itseni herra.
Sitä tavoittelen."
Suljetut mielet, suljetut sydämet ja nyrkkiin puristetut kädet, -
jotka uhmaavat Jumalaa. "Sinä et hallitse minua."
Tämä on alkuperäinen Invictus-henki.
Oletteko kuulleet sanan "Invictus"? On elokuvakin, Invictus ― voittamaton.
Sen tähti oli upea Morgan Freeman. Ohjaaja oli Clint Eastwood.
Toisena tähtenä oli Matt Damon. Sellaisesta leffasta on pakko pitää.
Juoni on hieno. Se perustuu tosi- tapahtumiin: rugbyottelu vuonna 1995-
rugbyn MM-kisoissa. Joukkueessa pelasi valkoisia ja värillisiä.
Se yhdisti kansakunnan. En tarkoita mollata sitä.
Urheilu voi yhdistää kansaa. Prinssi Harrykin järjestää Invictus-kisoja.
Ne kokoavat sodassa haavoittuneita ja sotilaita kilpailemaan, -
eheytymään ja kokemaan yhteyttä traumansa jälkeen.
Hyvin merkittävää ja tärkeää.
Mutta haluan puhua nimestä "Invictus".
Se tarkoittaa voittamatonta. Hyvä, selvä.
Selittääkseni tätä vien teidät mielikuvituksessanne -
vuoteen 1875.
Erääseen sairaalaan -
syrjäseudulla Englannissa.
Kun käymme tällä sairaalaosastolla, -
seisomme nuoren, 26-vuotiaan miehen sängyn vieressä.
Hän on kärsinyt. Hän koki hirvittävää kärsimystä varhaislapsuudessaan.
Hän varttui köyhyydessä.
Hänellä oli tosi rankkaa. Hän sai hyvin nuorena tuberkuloositartunnan.
Sen ajan tappavimpia tauteja.
Komplikaatioiden takia häneltä amputoitiin toinen jalka.
Lääkärit sanoivat, että hän menettäisi toisenkin.
Mutta taitava kirurgi teki tuskallisen leikkauksen toisensa jälkeen -
etenkin jalkaan. Lopulta kuukausien tuskan jälkeen -
toinen jalka pystyttiin pelastamaan. Ja tässä William Ernest Henley -
makaa sairaalavuoteellaan ja sanoo: -
"En aio antaa tämän voittaa minua."
Niinpä näemme ihmishengen voiton.
Hän sanoo: "Elämäni alku oli huono. Olen 26-vuotias.
Mutta en anna sen vaikuttaa minuun. En anna olosuhteiden murtaa minua."
On joitain hyvin voimallisia kertomuksia ihmisistä, -
joilla ei ole mitään tekemistä Jumalan kanssa, mutta heillä on tuo kyky -
nousta vaikeissa olosuhteissa. Ihailen sitä. Mutta on jotain vielä parempaa.
Henley nousee istumaan vuoteellaan ja kirjoittaa kuuluisan runon.
Sen nimi on Invictus, Voittamaton [suom. Sawalha].
Luen sen ensimmäisen ja viimeisen säkeen.
"Pimeys joka peittää minut
Mustana kuin kuilu navalta navalle
Kiitän jumalia keitä ovatkaan
Voittamattomasta sielustani.
Ei haittaa kuinka ahdas portti
Kuinka rangaistusten täyttämä lista
Olen kohtaloni mestari;
Olen sieluni kapteeni."
Tunnustan ihmishengen voiton.
Mutta on ihmishengen täydellistä väärinkäyttöä -
heristää nyrkkiä Jumalalle ja sanoa: "Olen oman itseni herra."
Se on pahin virhe, jonka ikinä voi tehdä.
Meidän pitäisi uskovina sanoa: "Jeesus on kohtaloni Herra.
Hän on sieluni kapteeni."
Hän on tehnyt minusta enemmän kuin voittajan, -
ei ihmishenkeni ja inhimillisten kykyjeni ansiosta, -
vaan koska löysin Pyhän Hengen voiman, joka muuttaa elämäni.
Ja voin juuri nyt sanoa: "Olen enemmän kuin voittaja -
Kristuksen kautta, joka minua rakastaa."
Kun menemme eteenpäin, huomaamme, että valhe sanoo: -
"Olen itseni herra. Elän ja teen niin kuin tykkään."
Mitä tapahtuu, kun häivytät Jumalan elämästäsi?
Asetat itsesi Hänen antaman elämän ulkopuolelle, -
ja asioista tulee hyvin hämmentäviä.
G. K. Chesterton sanoi: -
"Kun ihminen lakkaa uskomasta Jumalaan, -
hän ei lakkaa uskomasta tyystin. Hän uskoo kaikkeen."
Juuri sitä me näemme tänään.
Näemme ihmisiä, jotka yrittävät korvata totuuden valheella.
Jumalan tien seuraamisen sijaan he valitsevat oman tien.
He sanovat: "Teen asiat omalla tavallani. Kyse ei ole Sinusta, Jumala.
Mitäpä olen velkaa sinulle?"
Tällainen kapina johtaa kaikenlaiseen hämmennykseen.
Joutuu orjuuteen, josta ei pääse, ennen kuin palaa takaisin -
ja antaa elämänsä Jumalalle.
Jos yhteytesi Jumalaan on katkennut, yhteytesi kaikkeen hyvään on poikki.
Ja sitten yrität epätoivoisesti täyttää elämääsi -
Jumalan korvikkeilla.
Alat etsiä tyydytystä ja hyvinvointia kaikkialta muualta paitsi Jumalalta.
Raamattu kutsuu sitä "himoksi". Se on epäpuhdasta.
Se voi olla uskonnollista tai moraalitonta himoa.
Mitä se onkin, jos himo kohdistuu luotuun eikä Jumalaan, -
se on himoa, joka on tuhoava sinut.
Mutta kiitän Jumalaa, -
jakeen 20 loppuosasta.
"Mutta..." Ellei sitä olisi, meillä ei olisi mitään toivoa.
Jumala lisää "muttiaan".
"Mutta se ei ole sitä, mitä olet oppinut Kristuksesta."
Siinä on iso ero. Edelleen jakeessa 21 sanotaan: -
"Koska olette kuulleet Jeesuksesta Kristuksesta, -
ja olette oppineet totuuden, joka tulee Häneltä."
Hän ei olisi voinut sanoa sitä muuten, jos Hän halusi sanoa, mitä Hän sanoo:
"Olette tulleet hämmennyksestä." Pelastettu pimeydestä.
Tuotu kirkkauden valoon. Ei jätetty arvailemaan, -
oman onnensa nojaan, päättämään, mitä mieltä olla, ilman mitään tietoa.
Et ole elämän ja elämisen asiantuntija. Jumala loi sinut. Hän tietää parhaiten.
Sitten apostoli Paavali sanoo: "Olette oppineet tuntemaan Kristuksen."
Sitten Paavali sanoo: "Olette oppineet kuuntelemaan Kristusta." Kuunnella.
Kuunteleminen ei tarkoita vain kuulemista, vaan vastaanottamista.
Sen vastaanottamista, mitä on oppinut Jumalan ilmestyksestä.
Kätkeä sen syvälle sisimpäänsä. Teksti jatkuu: -
"Muotoutua ja tulla Kristuksen kaltaiseksi." Se on sana 'totuus', -
joka itse asiassa on sana 'opetus', 'kristillinen opetus'.
Kun seuraa tuota opetusta, löytää sisältään jotain, mitä ei ikinä arvaisi.
Se on kapasiteetti. Pyhän Hengen voima.
Palava rakkaus Jeesusta kohtaan.
Se on todellinen identiteettisi, jos olet uudestisyntynyt.
Jos sinut on nostettu pimeydestä valoon. 2. Kor. 5:17 (NLT): -
"Jokainen, joka on Kristuksessa, on uusi luomus.
Vanha on mennyt pois. Kaikki on tullut uudeksi."
Hän alkaa sinussa uuden luomistyön. Uudestisyntymä, sanoo Raamattu.
Hän ei päätä sitä siihen. Se alkaa toimia elämässäsi, -
ja elämä alkaa muuttua. Sinä alat muuttua Kristuksen kuvan kaltaiseksi.
Sisäinen maailmasi alkaa heijastaa Jeesuksen sisäistä maailmaa.
Se alkaa muuttaa käytöstäsi: se, mitä uskot, vaikuttaa siihen, mitä teet.
Et voi elää oikein, ennen kuin uskot oikein. Kun alat uskoa oikein, -
se alkaa näkyä ja tuottaa hedelmää. Hän kuoli ristillä -
vapauttaakseen meidät synnistä, nousi ylös kuolleista osoittaakseen, -
mikä on tulevaisuutemme. Ja sillä välin -
Hän lähettää Pyhän Henkensä sydämiimme -
muuttamaan meidät sisältä käsin.
Raamatuntekstit: New Living Translation (NLT).
Suomennos: Marianne Tenetz